નવી દિલ્હી: સરકાર દેશમાં વધુ ને વધુ ફોરેન ડાયરેક્ટ ઇન્વેસ્ટમેન્ટ આવે તે માટે પ્રયત્નશીલ છે. પાંચ સેક્ટરમાં ફોરેન ડાયરેક્ટ ઇન્વેસ્ટમેન્ટના નિયમો હળવા કરાય તેવી શક્યતા છે. સિંગલ બ્રાન્ડ રિટેલમાં ૧૦૦ ટકા વિદેશી રોકાણ ઓટોમેટિક રૂટથી આવે તેવી દરખાસ્ત ઉપર ગંભીરતાથી વિચારાઇ રહ્યું છે એટલું જ નહીં ફૂડ રિટેલ સેગ્મેન્ટમાં પણ એફડીઆઇના નિયમો હળવા કરવાની પ્રક્રિયા હાથ ધરાઇ છે, જેમાં હોમ કેર પ્રોડક્ટ્સના વેચાણમાં રાહત આપવાની દરખાસ્ત છે.